**Øvelse 6: Hvorfor bruger vi metoder i rådgivningen?**
Drejebog til facilitator.

Formål med øvelsen: Øvelsen giver rådgiverne erfaring med, hvordan forskellige rådgivningsmetoder gør, at vi får øje på forskellige aspekter af og muligheder i brugerens situation.

Samtidig skaber øvelsen en samtale om, hvilken eller hvilke metoder, som vil være særligt anvendelige at arbejde med i netop jeres rådgivningstilbud – eller om der er metoder, som kunne supplere den/ de metoder, I allerede bruger.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 15 min. | **Introduktion til øvelsen:**Fortæl, hvorfor det er vigtigt, at I som rådgivning har metoder, der kan hjælpe rådgiverne i samtalen med brugerne. Forklar også, hvad der ligger i begrebet multiteoretisk praksis og ”refleksion-i-handling” og ”refleksion-over-handling” (s. 93-95).Forklar, at øvelsen vil give rådgiverne erfaring med, hvad metoder er og kan i mødet med brugeren. Og at den skal skabe en samtale om hvilke metoder, som vil være særligt anvendelige i jeres arbejde. I øvelsen vil de både få kendskab til forskellige metodiske tilgange, arbejde med dem i grupper på en konkret case og reflektere over behovene hos jeres egen målgruppe.  |  |
|  | 80 min. | **Gruppearbejde:**Giv alle rådgivere den valgte case som handout. Vis casen på PowerPoint og bed en rådgiver læse den højt i plenum.Del rådgiveren op i et antal grupper svarende til det antal metodiske tilgange, som du har valgt (prøv at ramme ca. 4 deltagere i hver gruppe). Giv grupperne hver sin metode. Fortæl, at de skal:1. Læse om ”deres” metode i kapitel 6
2. Forberede et kort oplæg på 10 minutter, hvor de præsenterer deres svar på de tre spørgsmål for resten af rådgiverne:
	1. Hvad handler metoden om, og hvad er dens fokus?
	2. Hvad får I øje på, når I læser casen med metodens fokus?
	3. Hvordan kunne jeres første spørgsmål til brugeren lyde, hvis I skulle bruge metoden?

Opgaven er også beskrevet i handoutet med casen, og rådgiverne får flipover med ud i grupperne til at tegne eller skrive på, hvis de har lyst til det. Giv grupperne 60 minutter til at løse opgaven. | Vælg den af de tre cases, I skal tage udgangspunkt i, og print handoutet med casen til alle rådgivere.Klargør projektor, så du kan vise PowerPoint-slide med casen. Rådgiverne skal have adgang til at læse afsnittene om de metoder, du har udvalgt, i grundbogen.Flipover og tusch til alle grupperne, som de kan bruge til i deres præsentation af metoderne. |
|  | 10 min. pr. gruppe | **Gennemgang af metoder i plenum:**Grupperne gennemgår på skift deres metoder i plenum, fortæller hvad metoden hjælper dem til at få øje på i casen, og hvad deres første spørgsmål til brugeren ville være.  |  |
|  | 40 min. | **Drøftelse af jeres målgruppes behov i plenum:**Bed rådgiverne beskrive jeres målgruppes behov, når det gælder rådgivningen.Du skal notere stikord og pointer på flipover eller tavle. Bed nu rådgiverne i plenum reflektere over, hvordan de metoder, I har gennemgået i øvelsen, kan understøtte jeres brugeres særlige behov – og om det giver anledning til, at I skal overveje at tage nye/ supplerende metoder i brug?  | Hav flipover eller tavle til rådighed. |